**Предговор**

Пред неколку децении и најголемите оптимисти не можеа да предвидат со кое темпо ќе се развива технологијата. Кој можеше да замисли дека во реално време може да комуницирате со било кој на земјината топка, а да при тоа не платите скоро ништо. Некои научници кажуваат дека Интернетот може да го сместиме во списокот на најголемите светски пронајдоци со чие пронаоѓање развојот на општеството добива експоненцијален раст. Денеска повеќе од милијарда луѓе во светот се приклучени на Интернет и меѓусебно разменуваат информации. Бројот на Интернет корисниците постојано расте. Некој во шала кажуваат дека не е далеку денот кога секое живо суштество на планетата ќе биде приклучено на Интернет.

Оваа книга првенствено е наменета за студентите од факултетот за информатика, но може да послужи и како основна и поширока литература и за останатите студенти. На многу едноставен начин кој може да го разбере и поединец кој прв пат се сретнува за оваа проблематика се објаснети сите работи.

Во првата глава дадени се основните поими за Интернетот, неговиот историски развој и секако услугите кои тој ни ги нуди. Исто така во оваа глава објаснети се техничко технолошките аспекти на Интернетот, објаснет е OSI моделот и комуникациските стандарди.

Во втората глава од книгата објаснет е начинот како се врши адресирање на Интернетот, и даден е преглед на сите можни начини на поврзување на Интернет. Почнувајќи од Dial-up, ISDN, DSL, безжично поврзување, сателитско поврзување и секако она кое денеска е најинтересно GPRS (General Packet Radio Service) технологија која му овозможува на мобилниот телефон пренос (примање и испраќање) на податоци и тоа со многу голема брзина. Се работи за технологија која се вградува во модерните мобилни телефони, како би им се овозможило на корисниците да бидат поврзани на Интернет и додека се мобилни. На крајот од оваа глава објаснет е начинот на поврзување со интернет провајдерите и даден е краток опис на најпознатите интернет пребарувачи(browsers) кои денеска се употребуваат.

Во третата глава објаснети се чекорите во градење на еден web сајт, почнувајќи од профилирањето, планирањето на дизајнот, структурата на сајтот, градењето на сајтот и на крајот секако одр­жу­ва­њето на сајтот. Во оваа глава даден е доста опширен опис на HTML (HyperText Markup Language) јазикот. Овој јазик прет­ста­ву­ва стандард за Интернет документите. Објаснета е структурата на HTML и низ повеќе примери негова употреба.

Во четвртата глава објаснет е програмата Adobe Dream­weaver. Web страните 100% може да се креираат со помош на оби­чен текст-едитор, каков што е Notepad. Но постојат и програмски па­кети кои таа работа многу ја олеснуваат. Еден од најпознатите такви програми е Adobe Dreamweaver.

Петтата глава е под наслов „Податочни и апликативни сер­вери“. Даден е вовед во преносот на податоци, објаснети се про­то­колите кои се користат во преносот на податоци. Исто така об­ја­сне­ти се FTP сервери кои работат по Windows и FTP сервери кои ра­ботат под Linux. На крајот од главата даден е посебен осврт на Re­mote Desktop без кој денеска не може да се замисли поврзувањето со оддалечени компјутери. Значајно е да се на­по­ме­не дека почну­вајќи од Windows XP, Remote Desktop е составен дел од сите опе­ративни системи.

Во шестата глава „Мултимедија на Интернет“ објаснето е што е тоа мултиледија и што значи поимот континуирано пре­не­су­вање на звук и слика. Објаснето е кои формати на аудио и видео записи постојат и даден е краток опис на нив. Исто така даден е преглед и краток опис на програмите кои се кристат за репродукција на континуиран звук и видео.

Седмата глава е под наслов „Комуникација на Интернет“. Основната намена на Интернетот е размена на информации од секаков облик. Во склад со тоа дали комуникацијата се одвива во реално време или не таа е поделена на интерактивна и неинтерактивна. Во оваа глава посебно се објаснети и едниот и другиот начин на комуникација на Интернет.

Осмата глава е под име „Напреден web дизајн. Динамички HTML (Dynamic HTML - DHTML) е комбинација на технологии со по­мош на кои дизајнерите на web страните може да го кон­тро­ли­ра­ат изгледот и однесувањето на web страната на нов начин. Иако не постои званична дефиниција се смета дека DHTML е комбинација на 3 клучни технологии:

* HTML (Hypertext Markup Language), стандарден јазик за де­финирање на web страница;
* CSS (Cascading Style Sheets), стандарден метод за од­ре­ду­вање на изгледот на web страната;
* JavaScript, најпознат скриптен јазик за web страници кој се извршува на клиентската страна.

Во оваа глава даден е осврт на CSS (Cascading Style Sheets) и JavScript, HTML е детално објаснет во глава 3.

Деветата глава е под наслов „Електронска трговија“. Од гле­ди­ште на економската ефикасност на стопанството, развојот на електронската трговија е еден од клучните фактори за економскиот развој на секоја земја. Во оваа глава објаснето е што е тоа електронска трговија, кој е нејзиниот концепт, кои начини на на­пла­та постојат. Иако доста касниме во однос на останатиот дел од светот, сепак електронската трговија и во Македонија полека навлегува. Тоа е неминовно бидејќи ако тоа не го направиме ќе заостануваме во однос на остатокот на светот.

Во десеттата глава е објаснет малициозниот софтвер. Даден е детален опис на малициозните програми, вирусите, црвите, Spam-овите, Spaware(шпиунските програми) и секако објаснето е како функционираат анти­ви­русните програми.

Единаесеттата глава е под наслов „Криптографија“. Во ком­пјутерските системи информациите се пренесуваат преку раз­но­ви­д­ни отворени и несигурни комуникациски патишта. При­ста­пот до тие патишта не може физички да се заштити па секој непри­јателски настроен напаѓач може да ја наруши безбедноста на систе­мот. Поради тоа заштитниот комуникациски механизам над не­си­гур­ниот комуникациски канал станува најважен облик на реализирање на безбедноста. Практиката покажала дека најделотворна заштита на пораките е нивно криптирање. Во оваа глава во најкратки црти објаснети се поимите криптографија и криптологија. Даден е прег­лед и опис на некои алгоритми кои се користат во криптографијата. Секако дадени се основните правила на заштита(користење на fire­wall, proxy server).